ಶಮಂತ್ ಅನ್ವೇಷಣೆಗೆ ಶುಭಾ ಪೂಂಜಾ ರಿವ್ಯೂವ್

ಬಿಗ್‍ಬಾಸ್ ತನ್ನ ಮನೆಯ ಸದಸ್ಯರಿಗೆ ಎಲ್ಲ ರೀತಿಯ ಅನುಭವಗಳನ್ನು ನೀಡುತ್ತದೆ. ಇದೀಗ ಮನೆಯ ಎಲ್ಲ ವಸ್ತುಗಳನ್ನ ಬಿಗ್‍ಬಾಸ್ ತೆಗೆದುಕೊಂಡಿದೆ. ಹೋದ ವಸ್ತುಗಳು ಮರಳಿ ಪಡೆಯಬೇಕಾದ್ರೆ ಟಾಸ್ಕ್ ನಲ್ಲಿ ಸದಸ್ಯರು ಗೆಲ್ಲಲಬೇಕು. ನಿನ್ನೆ ಇಡೀ ರಾತ್ರಿ ಗಾರ್ಡನ್ ಏರಿಯಾದಲ್ಲಿ ಹಾಸಿಗೆ, ದಿಂಬು ಇಲ್ಲದೇ ನಿದ್ದೆ ಮಾಡಿದ್ದರು. ಬೆಳಗ್ಗೆ ಹಲ್ಲುಜ್ಜಲು ಬ್ರಷ್ ಗೆ ಪರ್ಯಾಯವಾಗಿ ಹೊಸ ವಸ್ತುವನ್ನ ಶಮಂತ್ ಅನ್ವೇಷಣೆ ಮಾಡಿದ್ದಾರೆ. ಹೊಸ ಅನ್ವಷಣೆಯ ಬ್ರಷ್ ಬಳಸಿರುವ ಶೂಭಾ ಪೂಂಜಾ ಒಳ್ಳೆಯ ರಿವ್ಯೂವ್ ಕೊಟ್ಟಿದ್ದಾರೆ.

ಮನೆಯಲ್ಲಿ ಹಲ್ಲುಜ್ಜಲು ಬ್ರಷ್ ಇಲ್ಲದ ಕಾರಣ ಬಹುತೇಕರು ಬೆರಳಿಗೆ ಪೇಸ್ಟ್ ಹಾಕಿಕೊಂಡು ಹಲ್ಲುಜ್ಜಿದರು. ಆದ್ರೆ ಶಮಂತ್ ಪಾತ್ರೆ ತೊಳೆಯುವ ತಂತಿ ಬಾರ್ ನಿಂದ ಬ್ರಷ್ ತಯಾರಿಸಿದರು. ತಂತಿಯನ್ನ ಬೆರಳಿಗೆ ಸುತ್ತಿಕೊಂಡು ಅದಕ್ಕೆ ಪೇಸ್ಟ್ ಹಾಕಿ ಹಲ್ಲು ಉಜ್ಜಿದರು. ಈ ವೇಳೆ ಶಮಂತ್ ಆ ರೀತಿ ಹಲ್ಲು ಉಜ್ಜುಬೇಡ ಅಂತ ಕೆಲವರು ಸಲಹೆ ನೀಡಿದರು.

ಇತ್ತ ಬಿಗ್‍ಬಾಸ್ ಮೇಲೆ ಮುನಿಸಿಗೊಂಡಿದ್ದ ಶುಭಾ, ಪದೇ ಪದೇ ವಸ್ತುಗಳನ್ನ ಹಿಂದಿರುಗಿಸುವಂತೆ ಕೇಳಿ ಕೊಳ್ಳುತ್ತಿದ್ದರು. ಈ ವೇಳೆ ಶಮಂತ್ ಹೇಳಿದಂತೆ ಆತನ ಹೊಸ ಅನ್ವೇಷಣೆಯ ಬ್ರಷ್ ಬಳಸಿ ಹಲ್ಲು ಉಜ್ಜಿದರು. ಹಲ್ಲು ಉಜ್ಜಿದ ಬಳಿಕ ಖುಷಿಯಾಗಿ ಕ್ಯಾಮೆರಾ ಬಂದ ಶುಭಾ, ನನ್ನ ಹಲ್ಲಿನ ಹೊಳಪಿಗೆ ಶಮಂತ್ ಟೂಥ್ ಬ್ರಷ್ ಕಾರಣ ಅಂತ ಒಳ್ಳೆಯ ರಿವ್ಯೂ ನೀಡಿದ್ರು.